ພວກສະມາຊິກພັກ Republican ທີ່ຫວັງຢາກເປັນ ປະທານາທິບໍດີ ສົນທະນາ ກັບປະຊາຊົນ ທີ່ລັດ Iowa
ພວກ​ສະມາຊິກ​ພັກ Republican ​ທີ່​​ຫວັງ​ຢາກ ເປັນ​ປະທານາທິບໍດີ 11 ທ່ານ ຕ່າງ​ກໍຮຽກຮ້ອງ​ໃຫ້ ​​ສະຫະລັດ​ມີໜ້າ ​ຢ່າງ​ແຂງ​ແຮງຂຶ້ນ ຢູ່​ໃນ​ທົ່ວ​ໂລກ.
ບັນດາສະມາຊິກພັກ Republican ທີ່ຫວັງຢາກເປັນປະທາ ນາທິບໍດີ 11 ທ່ານ ທີ່ແຂ່ງຂັນເອົາການແຕ່ງຕັ້ງຈາກພັກໃຫ້ ເປັນຜູ້ສະໝັກເລືອກ ຕັ້ງປະທານາທິບໍດີສະຫະລັດໃນປີ 2016 ໄດ້ໄປເຕົ້າໂຮມກັນ ຢູ່ລັດ Iowa ທາງພາກກາງຂອງສະຫະລັດ ໃນວັນເສົາວານນີ້ ເພື່ອກ່າວຊີ້ແຈງຕໍ່ພວກສະມາຊິກທີ່ແຂງ ແຮງທີ່ສຸດຂອງພັກໃນລັດ ວ່າເປັນຫຍັງພວກເຂົາເຈົ້າຈຶ່ງຄວນ ຈະໄດ້ຮັບ ການແຕ່ງຕັ້ງໃຫ້ເປັນຜູ້ສະໝັກຕາງໜ້າພັກ ໃນການ ເລືອກຕັ້ງປະທານາທິບໍດີນັ້ນ ກອງປະຊຸມໂອ້ລົມກັບປະຊາຊົນດັ່ງກ່າວ ແມ່ນພັກ Republi can ເປັນຜູ້ອຸບປະຖຳຈັດຂຶ້ນ ແລະໄດ້ຄອບງຳໂດຍການໂອ້ລົມ ກັນເລື້ອງອີຣ່ານ ສາສະໜາອິສລາມ ແລະຄວາມວຸ້ນວາຍໃນພາກຕາເວັນອອກກາງ ພວກຜູ້ສະໝັກທີ່ຕັ້ງຄວາມຫວັງໄວ້ນີ້ ຕ່າງກໍຮຽກຮ້ອງໃຫ້ສະຫະລັດມີໜ້າ ຢ່າງແຂງແຮງຂຶ້ນ ຢູ່ໃນທົ່ວໂລກ ແຕ່ວ່າແຕກຕ່າງກັນກ່ຽວກັບວ່າ ຈະໃຫ້ສະຫະລັດເອົາທ່າທີແຂງແຮງສໍ່າໃດ ຕໍ່ພວກສັດຕູນັ້ນ ຄຳຕອບຂອງທ່ານ Rick Santorum ອະດີດສະມາຊິກສະພາສູງ ສະຫະລັດ ສຳລັບການຮັບມືກັບອີຣ່ານນັ້ນ ແມ່ນ “ເອົາເຮືອບິນຖິ້ມລະເບີດຂອງພວກເຮົາ ໄປຖິ້ມໃສ່ພວກເຂົາ ແລະສົ່ງພວກເຂົາກັບຄືນໄປຍັງສັດຕະວັດທີ 7 ” ໃນຂະນະທີ່ສະມາຊິກສະພາສູງຈາກລັດ Kentucky ທ່ານ Rand Paul  ຕັ້ງຄຳຖາມຂຶ້ນມາວ່າ ການຮຸກຮານອີຣັກ ມັນກຸ້ມຄ່າບໍ? ເມື່ອພິຈາລະນາເບິ່ງການໂຜ່ໂຕຂຶ້ນມາຂອງກຸ່ມລັດອິສລາມນັ້ນ ພວກສະມາຊິກຄົນອື່ນໆຂອງພັກ ໄດ້ຖິ້ມໂທດການໂຜ່ໂຕຂຶ້ນມາຢ່າງແຂງແຮງຂອງກຸ່ມລັດອິສລາມ ໃສ່ປະທານາທິບໍດີບາຣັກ ໂອບາມມາ ສັງກັດພັກເດໂມແກຣັດ ທີ່ບໍ່ໄດ້ປະກຳລັງຫຼັງຈາກສົງຄາມ ໄວ້ໃນອີຣັກ ຫຼັງຈາກສະຫະລັດຖອນກຳລັງອອກແລ້ວ ພວກຜູ້ສະມັກ ຫຼາຍຄົນ ກ່າວຫາ ທ່ານໂອບາມາ ວ່າ ບໍ່ໄດ້ຖືເລື້ອງການຂົ່ມຂູ່ຂອງພວກຫົວຮຸນແຮງລັດອິສລາມ ຢ່າງເອົາຈິງເອົາຈັງ ລັດ Iowa ເປັນລັດທຳອິດ ທີ່ຈັດກອງປະຊຸມເລືອກເອົາຜູ້ຈະຖືກແຕ່ງຕັ້ງເປັນຜູ້ສະໝັກຕາງ ໜ້າພັກ ສຳລັບການເລືອກຕັ້ງປະທານາທິບໍດີສະຫະລັດ ແລະກອງປະຊຸມຂອງລັດ ຈະມີຂຶ້ນໃນຕົ້ນປີໜ້າ